Na temelju članka 11., stavka 2. Zakona o poticanju razvoja malog gospodarstva (NN 29/02, 63/07, 53/12, 56/13, 121/16), članka 36. Zakona o poljoprivredi (NN 118/18, 42/20, 127/20, 52/21) te članka 19. Statuta Grada Buzeta („Službene novine Grada Buzeta“, broj 2/21, 10/21), Gradsko vijeće Grada Buzeta na sjednici održanoj dana 28. lipnja 2023. godine donosi

**PRVE (1.) IZMJENE I DOPUNE**

**PROGRAMA POTICANJA PODUZETNIŠTVA I POLJOPRIVREDE U 2023. GODINI**

Članak 1.

U poglavlju II. MJERE I POTICAJI U OSTVARIVANJU CILJEVA POTICAJA RAZVOJA PODUZETNIŠTVA U 2023. GODINI, Programa poticanja poduzetništva i poljoprivrede u 2023. godini (Službene novine Grada Buzeta, br. 12/22) unutar podnaslova 3) Komunalno opremanje poduzetničkih zona iza prvog odlomka dodaje se nova rečenica te novi odlomak:

„Također, planiraju se sredstva za podmirivanje ugovornih obveza za izradu UPU Mažinjica.

U poduzetničkoj zoni Mala Huba 2 urediti će se teren kako bi se poboljšala svojstva i učvrstila površina zemljišta, a sve u svrhu nivelacije terena i poboljšanja tla gospodarske zone Mala Huba 2.“

Članak 2.

U poglavlju III. MJERE POTICANJA RAZVOJA POLJOPRIVREDE U 2023. GODINI, Programa poticanja poduzetništva i poljoprivrede u 2023. godini (Službene novine Grada Buzeta, br. 12/22) unutar podnaslova 4) Program zaštite divljači van lovnog područja Grada Buzeta iza prvog odlomka dodaje se novi odlomak:

„Kroz navedenu aktivnost osigurat će se sredstva za vođenje i provođenje Programa zaštite divljači van lovnog područja Grada Buzeta“.

Članak 3.

U poglavlju IV. NAČIN REALIZACIJE Programa mijenja se stavak 1. koji sada glasi:

„Za provedbu ovog programa osiguravaju se sredstva u Proračunu Grada Buzeta za 2023. godinu u ukupnom iznosu 242.239,12 EUR kuna, od čega se iznos od 144.339,12 EUR osigurava kroz Upravni odjel za gospodarenje prostorom, dok se 97.900 EUR osigurava kroz Upravni odjel za financije i gospodarstvo, a sve kako slijedi:

|  |  |
| --- | --- |
| Sufinanciranje kamata na kredite prema Programu poduzetnik IŽ | 13.900,00 EUR |
| Mjere poticanja poduzetništva kroz Program poticanja poduzetništva  | **37.800,00 EUR** |
| Sufinanciranje aktivnosti u obrtništvu  | 2.400,00 EUR |
| Komunalno opremanje poduzetničkih zona | **144.339,12 EUR** |
| Upravljanje poduzetničkim inkubatorom Verzi | 19.900,00 EUR |
| Mjere poticanja razvoja poljoprivrede kroz subvencije | 8.000,00 EUR |
| Sufinanciranje Fonda za poljoprivredu i agroturizam Istre | 1.300,00 EUR |
| Program raspolaganja poljoprivrednim zemljištem | 6.600,00 EUR |
| Program zaštite divljači van lovnog područja Grada Buzeta | **8.000,00 EUR** |

Članak 4.

Ove izmjene i dopune stupaju na snagu osmog dana od dana objave u „Službenim novinama Grada Buzeta“.

KLASA: 024-03/23-01/6

URBROJ: 2163-3-01-01-23-17

Buzet, 28.6.2023.

**GRADSKO VIJEĆE GRADA BUZETA**

 **PREDSJEDNIK**

 **Davor Prodan, v.r.**